Akrediteeringu saamiseks peab taaskasutusorganisatsioon vastama mitmetele pakendiseadusest tulenevatele tingimustele. Organisatsiooni eesmärk peab olema pakendi ja pakendijäätmete kogumise ja taaskasutamise korraldamine. Organisatsiooni loojatel peavad olema majandustegevuses osalejatega kokkulepped (lepingud kogujate, vedajate ja töötlejatega), mis kinnitavad organisatsiooni võimet üleriigiliselt täita  eeltoodud eesmärki. Ühtlasi peab organisatsioonil olema oma märk, mis tähistab tema käsitletavaid pakendeid.